Murelikuks (ja mõnevõrra kahtlustavaks) teeb see, et kogu Tartu filiaali eksistentsi ajal on Audentesepoolsed pingutused äri ajamiseks Tartus olnud minimaalsed. Enamik projektidest, niipalju kui neid teha on jõutud, viidi läbi pigem kohalike inimeste ideede baasil ja jõududega. Ega selline variant halb pole, lihtsalt kui  tegevusteks finantseeringuid ei tule, on võimalused piiratud. Suurim kampaania, mida ma mäletan, oli seotud gümnaasiumi avamisega Tartus - reklaamid ajalehtedes, osalemine messidel jne. Tulemus oli see, et gümnaasiumit ei avatud - sisseastujate tase polevat olnud piisavalt hea. Võimalik. Kampaaniast polnud aga kasu erakooli kui fenomeni ideoloogia selgitamiseks. Miks peaks lapse panema erakooli? Miks see parem on?